text: De là endroit parti se sont.
   Tant ont esploitié et erré
   Que en Toscane sont entré.
   PageV02P057
   À Chastel Noble vinrent droit.
   Li rois Carmans lors i estoit.
   Le quart jour après ce qu'il murent,
   À Chastel Noble venu furent.
   En la vile, sous le chastel,
   Prirent ostel et bon et bel.
   Folio42v
   La gent Durbant plus honnoroient
   Cléomadès, qu'il ne faisoient
   Lor droit seignour ; car commandé
   Lor avoit Durbans et rouvé.
   Et il durement s'en penoient ;
   Car de jour en jour plus l'amoient ;
   Car tant estoit courtois et dous,
   Qu'il se faisoit amer à tous.
  